**V. LIKOVNO-LITERARNO-NOVINARSKI NATJEČAJ: „BOGATSTVO RAZLIČITOSTI“**

Osnovna škola "Matija Gubec" iz Tavankuta organizira međunarodni nagradni literarni, novinarski i likovni natječaj "Bogatstvo različitosti" za učenike osnovnih škola iz Srbije, Hrvatske, Bosne i Hercegovine, Crne Gore, Rumunjske, Mađarske... kojim se želi potaknuti djecu na raspravu o temama suživota s drugima i drukčijima te razvijanje solidarnosti i povezivanje s vršnjacima iz različitih krajeva.

**Tema ovogodišnjeg natječaja je: „VELIKI SNOVI MALIH PRIJATELJA”**

Natječaj je otvoren do 07. travnja 2017. godine, a sve pristigle radove pročitat će i vrednovati žiri za nagrade, koji će autore, autorice ili skupine autora po tri najbolja literarna, novinarska i likovna rada nagraditi vrijednim nagradama 28.travnja 2017. godine, u povodu Svjetskog dana knjige i autorskih prava, a nagrade će biti dodijeljene na svečanoj akademiji koja će se održati u sportskoj dvorani škole.

**Upute za slanje radova**

Svaki rad na poleđini obavezno mora sadržavati sljedeće podatke:

ime i prezime autora,

razred,

ime i kontakt podatke nastavnika (telefon, e-mail adresu),

ime i adresu škole.

Literarni i novinarski radovi mogu biti pisani na jezicima zemalja sudionica natječaja, kao i jezicima nacionalnih manjina.

Radovi koji su nepotpuno označeni ili ne sadrže potrebne podatke ne mogu ući u konkurenciju. Poslani radovi se ne vraćaju. Škola zadržava pravo objavljivanja radova.

Radove je moguće poslati poštom:

OŠ „Matija Gubec“ (za natječaj: „Bogatstvo različitosti“)

Marka Oreškovića 12a

24214 Donji Tavankut

Vojvodina

ili na e-mail adresu: osmgubec@eunet.rs